Johannes-Eduard Maide
Johannes-Eduard Maide (30. jaanuar 1911 Tallinn – ?) oli eesti vaimulik. Ta lõpetas aastal 1930 Tartu Tehnikaühisgümnaasiumi. Aastatel 1933–1938 õppis ta Tartu Ülikooli usuteaduskonnas. Ta oli Eesti Üliõpilaste Seltsi vilistlane. Ordineeriti 22. oktoobril 1939 õpetajaks. Ta oli aastatel 1939–1941 (määrati 11. novembril) Harju-Madise koguduse õpetaja ja Paldiski Nikolai koguduse hooldajaõpetaja. Mobiliseeriti 1941 Nõukogude armeesse. Tema edasise saatuse kohta puuduvad andmed. Keila õpetaja Ado Köögardali päevaraamatu 1946.a. sissekanne 8. aprillist 1946: Sinodil mälestasime endisi sinodi liikmeid, kes surma läbi on lahkunud. Need on: endine Paldiski koguduse õpetaja Johannes Eduard Maide, kes suri Sverdlovski vanglas 2. juulil 1944 /---/ Maidest on kuuldud, et ta kolmekesi teistega meisterdas raadiot, mis viis ta vanglasse. Sverdlovskis on Maide rasket elu elanud: ennast nõgestega toitnud, kopsupõletikus olnud. Kuidas just sündmuste järjekord oli, ei ole teada. [